**כולל קיץ-בית המדרש שערי רחמים לעדת המשהדים**

**טוש"ע יו"ד סי' קיד'- הלכות בישול עכו"ם**

**מראה מקומות ליום רביעי, טו' מנחם אב תש"ף**

1. שלחן גבוה שם סק"ו, זבחי צדק שם אות ג'-ט'
2. טור יו"ד סי' קיב' וב"י וב"ח שם, לח"מ על הרמב"ם דלעיל, ערוך השלחן סי' קיד' סק"ג, פרי תאר שם סק"א, זבחי צדק שם אות י'-יא'

**בהצלחה רבה!**

**רמב"ם הלכות מאכלות אסורות פרק יז הלכה ט-י**

ויש שם דברים אחרים אסרו אותן חכמים ואף על פי שאין לאיסורן עיקר מן התורה גזרו עליהן כדי להתרחק מן העכו"ם עד שלא יתערבו בהן ישראל ויבאו לידי חתנות, ואלו הן: אסרו לשתות עמהן ואפילו במקום שאין לחוש ליין נסך, ואסרו לאכול פיתן או בישוליהן ואפילו במקום שאין לחוש לגיעוליהן. כיצד לא ישתה אדם במסיבה של עכו"ם, ואף על פי שהוא יין מבושל שאינו נאסר, או שהיה שותה מכליו לבדו, ואם היה רוב המסיבה ישראל מותר, נ ואין שותין שכר שלהן שעושין מן התמרים והתאנים וכיוצא בהן ואינו אסור אלא במקום מכירתו, אבל אם ס הביא השכר לביתו ושתהו שם מותר שעיקר הגזירה שמא יסעוד אצלו.

**טור יורה דעה הלכות מאכלי עובדי כוכבים סימן קיב**

פת של עובדי גילולים יש דברים שאסרום חכמים אף על פי שאין להם עיקר מן התורה כמו פת של עו"ג אפי' אפאו ישראל והשלקות שמבשלין העו"ג ואסרו לשתות במסיבתן אפילו שאר משקין שאין בהן משום חשש יין נסך וכל אלו הדברים אסרו משום חתנות פי' שלא יבא להתחתן בהן שכל אלו מושכין לב האדם ואם יתקרב אליהם באחד מאלו יבא להתחתן בם

**בית יוסף יורה דעה סימן קיב**

ומ"ש ואסרו לשתות במסיבתן אפילו שאר משקין וכו'. כן כתב הרמב"ם בפי"ז מהלכות מאכלות אסורות (ה"י) וז"ל לא ישתה אדם במסבה של גוים ואף על פי שהוא יין מבושל שאינו נאסר או שהיה שותה מכליו לבדו. ואפשר שהוא ברייתא או תוספתא. וכתב עוד ואם היה רוב המסיבה ישראל מותר ונראה שלמד כן מדאמרינן בפרק אין מעמידין (ל.) דשמואל ואבלט הוו שתו יין מבושל ואי לא הוה צד היתר לשתותו במסבת הגוי היכי הוה שתי שמואל:

**לחם משנה הלכות מאכלות אסורות פרק יז הלכה י**

[י] ואם היה רוב המסיבה כו'. הרב בית יוסף כתב שיצא לו זה ממה שאמרו פ' אין מעמידין (דף ל') שמואל ואבלט הוו יתבי אייתו לקמייהו חמרא מבשלא משכיה לידיה א"ל שמואל הרי אמרו יין מבושל אין בו משום יי"נ ע"כ. דאי אמרת דבכל גוונא אסור לשתות במסיבה של עכו"ם אם כן היכי הוה שתי שמואל ואין זו ראיה דדילמא שמואל לא הוה שתי עם אבלט אלא אייתו חמרא לשתות שמואל לבדו ואבלט לא היה רוצה ליגע לכך אמר לו שמואל דאין חשש אם יגע דיין מבושל אין בו משום יי"נ, ולכך צ"ע מאין יצא לו זה לרבינו:

**ערוך השולחן יורה דעה סימן קיד סעיף ג**

וכן מה שכתב דאם רוב מסיבה ישראל מותר כתב בעל לחם משנה בשם הב"י שיצא לו זה ממה דאיתא בגמ' [ל' א] שמואל ואבלט הוו יתבי אייתי לקמייהו חמרא מבשלא משכיה אבלט לידיה מיניה א"ל שמואל הרי אמרו יין מבושל אין בו משום יין נסך ע"ש ואי אמרת דאפילו רוב מסיבה ישראל אסור היכי שתה שמואל עמו והקשה עליו שמא רק שמואל לבדו היה שותה ואבלט משך לידיה כדי שלא ליגע בו ע"ש והנה זה ל"ק כל כך דמדקאמר אייתי לקמייהו משמע להדיא שלשניהם הביאו לשתות דאל"כ היה לו לומר אייתי לקמיה אמנם עיקר הדבר תמוה דשני אנשים שיושבים יחד אין זה מסיבה:

**ב"ח יורה דעה סימן קיב**

ג ואסרו לשתות במסיבתן. פירוש כשרוב המסיבה של גוים דאם רוב המסיבה של ישראל שרי כ"כ הרמב"ם שם (ה"י) והיינו בשותה בבית ישראל דאילו בבית הגוי אפילו שותה ביחיד אסור ע"ל סימן קי"ד: